5. pielikums

Metodika apstiprināta ar

Izglītības un zinātnes ministrijas

2025. gada 9. jūnija

rīkojumu Nr. 1-2e/25/174

**4.2.2.11. pasākuma “Studiju procesa digitalizācija” pirmās projektu** **iesniegumu atlases kārtas sadarbības partneru atbilstības komercdarbības atbalstu izslēdzošiem kritērijiem vērtēšanas metodika**

**I. Metodikas mērķis**

1. Atbilstoši 2025. gada 27. maija Ministru kabineta noteikumu Nr. 315 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.11. pasākuma “Studiju procesa digitalizācija” pirmās un otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 315) 11. punktā noteiktajam 4.2.2.11. pasākuma pirmajā kārtā projekta iesniedzējs un finansējuma saņēmējs ir biedrība “Augstākās izglītības un zinātnes informācijas tehnoloģijas koplietošanas pakalpojumu centrs”, un atbilstoši MK noteikumu Nr. 315 14. punktam finansējuma saņēmējs īsteno projektu sadarbībā ar četrām zinātņu universitātēm: Latvijas Universitāte, Rīgas Tehniskā universitāte, Rīgas Stradiņa universitāte un Latvijas Biozinātņu un tehnoloģiju universitāte (turpmāk arī visas kopā – sadarbības partneri vai katra atsevišķi – sadarbības partneris).

2. Saskaņā ar MK noteikumu Nr. 315 30. punktā noteikto 4.2.2.11. pasākuma “Studiju procesa digitalizācija” (turpmāk – 4.2.2.11. pasākums) pirmajā projektu iesniegumu atlases kārtā (turpmāk – pirmā kārta) tiek īstenots projekts, kas nav saistīts ar saimnieciskās darbības veikšanu, un atbalsts sadarbības partneriem nekvalificējas kā komercdarbības atbalsts. MK noteikumu Nr. 315 68. punktā ir noteikti komercdarbības atbalsta izslēgšanas kritēriji, pēc kuriem tiek vērtēti sadarbības partneri. Izglītības un zinātnes ministrija (turpmāk – IZM) ir izstrādājusi 4.2.2.11. pasākuma pirmās kārtas sadarbības partneru atbilstības komercdarbības atbalstu izslēdzošiem kritērijiem vērtēšanas metodiku (turpmāk – metodika) ar mērķi izvērtēt 4.2.2.11. pasākuma pirmās kārtas projekta atbilstību MK noteikumu Nr. 315 30. un 68. punktā noteiktajam, lai atbalsts 4.2.2.11. pasākuma pirmās kārtas projekta sadarbības partneriem nekvalificētos kā komercdarbības atbalsts. Metodiku piemēro, izvērtējot projekta iesnieguma atbilstību 4.2.2.11. pasākuma pirmās kārtas projekta iesnieguma vērtēšanas kritērijam Nr. 2.3. “Projekta iesniegums atbilst MK noteikumos par SAM īstenošanu noteiktajam, lai tas nekvalificētos kā komercdarbības atbalsts”.

3. Metodika ir izstrādāta un piemērojama tikai 4.2.2.11. pasākuma pirmās kārtas projekta sadarbības partneru atbilstības komercdarbības atbalstu izslēdzošiem kritērijiem vērtēšanai.

**II.** **Komercdarbības atbalstu izslēdzošie kritēriji**

4. MK noteikumu Nr. 315 68. punkts paredz, ka 4.2.2.11. pasākuma pirmās kārtas projekts saimnieciskās darbības veikšanai nav kvalificējams kā komercdarbības atbalsts, ja sadarbības partnerim nav ietekmes uz Eiropas Savienības iekšējo tirgu, tas ir, ja **tas atbilst vismaz vienam** no šādiem **komercdarbības atbalstu izslēdzošiem kritērijiem**:

4.1. pasaules universitāšu reitingos attiecīgā augstskola nav iekļauta 500 labāko augstskolu vidū (turpmāk – pirmais kritērijs);

4.2. 85 procenti un vairāk no visiem studējošajiem ir Latvijas iedzīvotāji (turpmāk – otrais kritērijs);

4.3. vairāk nekā 50 procentiem studējošo studiju valoda ir latviešu valoda (turpmāk – trešais kritērijs).

5. **Pirmais komercdarbības atbalstu izslēdzošais kritērijs** pamato Latvijas augstskolu vietējo mērogu un tas tiek vērtēts pēc šobrīd trīs ietekmīgākajiem universitāšu reitingiem:

5.1.“QS World University Rankings”[[1]](#footnote-1);

5.2.“Times Higher Education (THE) World University Rankings”[[2]](#footnote-2);

5.3. Šanhajas reitings “Academic Ranking of World Universities” (ARWU)[[3]](#footnote-3).

Ja augstskola nav ierindojusies nevienā minēto universitāšu reitingu TOP 500, tad šādai augstskolai un tās sniegtajiem pakalpojumiem nav ietekmes uz konkurenci un tirdzniecību Eiropas Savienības iekšējā tirgū.

6. **Otrais komercdarbības atbalstu izslēdzošais kritērijs** tiek vērtēts atbilstoši Valsts izglītības informācijas sistēmas (turpmāk – VIIS) datiem. Ja atbilstoši VIIS datiem sadarbības partnera augstskolā 85 procenti un vairāk no visiem studējošajiem ir Latvijas iedzīvotāji[[4]](#footnote-4), tad šādai augstskolai un tās sniegtajiem izglītības pakalpojumiem nav ietekmes uz konkurenci un tirdzniecību Eiropas Savienības iekšējā tirgū.

7. **Trešais komercdarbības atbalstu izslēdzošais kritērijs** tiek vērtēts atbilstoši VIIS datiem. Ja sadarbības partnera augstskolā vairāk nekā 50 procentiem studējošo studiju valoda ir latviešu valoda, tad šādai augstskolai un tās sniegtajiem izglītības pakalpojumiem nav ietekmes uz konkurenci un tirdzniecību Eiropas Savienības iekšējā tirgū.

8. Projekta ietvaros sniegtais atbalsts nav kvalificējams kā komercdarbības atbalsts, ja nevienai no augstskolām (sadarbības partneriem) nav ietekmes uz konkurenci un tirdzniecību Eiropas Savienības iekšējā tirgū.

**III. Komercdarbības atbalstu izslēdzošo kritēriju izvērtēšana**

9. Metodikas ietvaros noteikti komercdarbības atbalstu izslēdzošo kritērijuizvērtēšanas posmi, lai noteiktu komercdarbības atbalstu izslēdzošokritēriju secīgu piemērošanu. Katras konkrētās augstskolas (sadarbības partnera) atbilstību komercdarbības atbalstu izslēdzošajiem kritērijiem var sākt izvērtēt ar jebkuru komercdarbības atbalstu izslēdzošokritēriju, vienlaikus to ieteicams sākt ar pirmo komercdarbības atbalstu izslēdzošokritēriju.

10. **Pirmais komercdarbības atbalstu izslēdzošo kritēriju izvērtēšanas posms**:

10.1.Katras augstskolas **izvērtēšanu ieteicams sākt ar pirmo kritēriju[[5]](#footnote-5)**, pārbaudot, vai projekta vērtēšanas brīdī augstskola ierindojas kādā no reitingiem 500 labāko augstskolu sarakstā. Augstskolas reitings tiek vērtēts:

* + 1. pasaules universitāšu reitingā “QS World University Rankings”, kas pieejams: <https://www.topuniversities.com/university-rankings>;
    2. pasaules universitāšu reitingā “Times Higher Education (THE) World University Rankings”, kas pieejams: <https://www.timeshighereducation.com/world-university-rankings>;
    3. Šanhajas reitingā “Academic Ranking of World Universities” (ARWU), kas pieejams: <http://www.shanghairanking.com/>;

10.2. Ja pēc izvērtēšanas secināms, ka neviena no augstskolām neierindojas neviena minētā reitinga 500 labāko augstskolu vidū[[6]](#footnote-6), **tad tālāku izvērtēšanu neveic** un 4.2.2.11. pasākuma pirmās kārtas ietvaros piešķirtais atbalsts nav kvalificējams kā komercdarbības atbalsts, jo tas neietekmē Eiropas Savienības iekšējo tirgu un pasākumam ir vietējs raksturs.

11. **Otrais komercdarbības atbalstu izslēdzošo kritēriju izvērtēšanas posms**:

11.1. Ja kādai no augstskolām pirmais kritērijsneizpildās, jo tā ir iekļauta 500 labāko augstskolu vidū, tad attiecībā uz šo augstskolu **tiek vērtēts otrais kritērijs**.

11.2. Datus par studējošajiem sadalījumā pēc valstiskās piederības (Latvijas iedzīvotāji un ārvalstnieki) izvērtē atbilstoši informācijai, kas pieejama VIIS uz 2024. gada 1. oktobri. Centrālā finanšu un līgumu aģentūra (turpmāk – CFLA) iesniedz pieprasījumu IZM par attiecīgo datu saņemšanu.

11.3. Ja pēc izvērtēšanas secināms, ka konkrētajai augstskolai **otrais kritērijs** **izpildās, tad tālāko izvērtēšanu neveic** un 4.2.2.11. pasākuma pirmās kārtas ietvaros piešķirtais atbalsts nav kvalificējams kā komercdarbības atbalsts, jo tas neietekmē Eiropas Savienības iekšējo tirgu un pasākumam ir vietējs raksturs.

12. **Trešais komercdarbības atbalstu izslēdzošo kritēriju izvērtēšanas posms:**

12.1. Ja konkrētai augstskolai otrais kritērijsneizpildās, proti, Latvijas iedzīvotāji no visiem studējošajiem ir mazāk nekā 85 procenti, tad attiecībā uz šo augstskolu tiek vērtēts trešais kritērijs.

12.2. Datus par studiju valodu izvērtē atbilstoši informācijai, kas pieejama VIIS uz 2024. gada 1. oktobri. CFLA iesniedz pieprasījumu IZM par attiecīgo datu saņemšanu.

12.3. Ja pēc izvērtēšanas secināms, ka konkrētai augstskolai **trešais kritērijs izpildās**, tad 4.2.2.11. pasākuma pirmās kārtas ietvaros piešķirtais atbalsts **nav kvalificējams kā komercdarbības atbalsts**, jo tas neietekmē Eiropas Savienības iekšējo tirgu un pasākumam ir vietējs raksturs.

12.4. Ja konkrētai augstskolai neizpildās arī trešais kritērijs, tas nozīmē, ka tai ir ietekme uz Eiropas Savienības iekšējo tirgu, un tas nozīmē, ka atbalsts 4.2.2.11. pasākuma pirmās kārtas ietvaros ir kvalificējams kā komercdarbības atbalsts. Šādā gadījumā **projekta iesniegums netiek apstiprināts.**

13. Ja **visām sadarbības partneru augstskolām** **izpildās kaut viens** no komercdarbības atbalstu izslēdzošiem kritērijiem (pārējos komercdarbības atbalstu izslēdzošos kritērijus nevērtē), tad augstskolu sniegtajiem izglītības pakalpojumiem ir vietējs raksturs, šādi pakalpojumi neietekmē tirdzniecību un neizkropļo konkurenci Eiropas Savienības iekšējā tirgū, un 4.2.2.11. pasākuma pirmās kārtas projektam nav ietekmes uz konkurenci un tirdzniecību Eiropas Savienības iekšējā tirgū. Tā rezultātā projekta vērtēšanas brīdī tiek konstatēts, ka šādam projektam **var tikt piešķirts atbalsts**, ja projekta iesniegums atbilst arī visiem pārējiem vērtēšanas kritērijiem.

14. Ja **vismaz vienai no sadarbības partneru augstskolām neizpildās neviens** no komercdarbības atbalstu izslēdzošiem kritērijiem, tad uzskatāms, ka Latvijas augstskolas sniegtajiem pakalpojumiem ir ietekme uz Eiropas Savienības iekšējo tirgu, kā rezultātā atbalsts 4.2.2.11. pasākuma pirmās kārtas ietvaros ir kvalificējams kā komercdarbības atbalsts un **projekta iesniegums netiek apstiprināts**.

15. Sadarbības partneru atbilstību komercdarbības atbalstu izslēdzošajiem kritērijiem pēc projekta iesnieguma apstiprināšanas CFLA nepārvērtē.

1. https://www.topuniversities.com/university-rankings [↑](#footnote-ref-1)
2. https://www.timeshighereducation.com/world-university-rankings [↑](#footnote-ref-2)
3. http://www.shanghairanking.com/ [↑](#footnote-ref-3)
4. Latvijas iedzīvotājs ir persona, kuras pases izdevējvalsts ir Latvija (pilsoņa vai nepilsoņa pase). [↑](#footnote-ref-4)
5. Lai mazinātu administratīvo slogu, vērtēšanu ieteicams sākt ar kritēriju “augstskola neierindojas pasaules universitāšu reitinga 500 labāko universitāšu sarakstā”. [↑](#footnote-ref-5)
6. Ja augstskola nav iekļauta nevienā labāko universitāšu sarakstā, uzskatāms, ka augstskola neierindojas nevienā labāko universitāšu sarakstā. [↑](#footnote-ref-6)